als_Latn dik_Latn sag_Latn
Projekti më i madh infrastrukturor në vend, ai i ndërtimit të unazës së madhe të Tiranës, duket se ka filluar të materializohet cdo ditë e më shumë. Ky projekt do të shërbejë për të lehtësuar qarkullimin, duke shmangur lëvizjen në qendër të Tiranës e duke siguruar kështu një rrugë kalimi midis hyrjeve në very dhe jug të kryeqytetit. Aktualisht pjesa e mbetur e Unazës së madhe do të kalojë përmes dy segmenteve kryesore. Konkretisht segmenti I parë shtrihet në pjesën lindore dhe verilindore të qytetit, ai do të lidhë zonën Komuna e Parisit, rruga e re Tiranë, Elbasan me segmentin Babru- Bregu i Lumit- Kthesa Kamëz. Ndërsa segmenti i dytë shtrihet në pjesën veriperëndimore të Tiranës dhe lidh zonën Babru- bregu i lumit- kthesa kamëz me segmentin shkolla teknologjike- rruga e Durrësit. Hartuesit e projektit I kanë dhënë një përparësi të madhe edhe gjelbërimit. Konkretisht është parashikuar që si trafikndarëse të përdoren brezat e gjelbëruar, të cilat do të jenë të përhershëm përgjatë gjithë rrugës. Ndërtimi i unazës së jashtme të Tiranës plotëson zbatimin e një segmenti kryesor të një unaze më të madhe për qytetin e Tiranës. Unaza e plotë rreth zonës kryesore urbane të Tiranës pritet të përfundojë në vitin 2020.
als_Latn